Поро чон модмаш

Поро чон модмаш (, ) — Олимпиаде дене таҥастарыме калык-влак кокласе спорт таҥасымаш. 4 ий жапыште ик гана эртаралтын, Кеҥежымсе ден Телымсылан шелалтын. Варажым, Модмашым тӱҥалше Тед Тёрнер Поро чон модмашым австралийысе Time Warner компанийлан ужален.
Модмашын девизше --- "Спортышто келшымаш коч - Мланде валне тыныслык дек!"

 Эртымгорно 
Поро чон модмашым 1985 ийыште Atlanta Braves бейсбол клуб пелен тӱҥалыныт. Негызам Роберт Эдвард (Тед) Тёрнер пыштен.
1980-ше ийысе Кеҥежымсе Олимпий модмаш Моско олаште, Совет Ушемыште эртаралтын. США тиде таҥасымашлан бойкотым пуен. 
1984 ийыште Олипиаде Лос-Анджелес олаште эртаралтын. Тудлан бойкотым Совет Ушем пуен.
Политикдыме спорт таҥасымашым эртарашлан Поро чон модмашым тӱҥалме.
Вара, Йӱштӧ сар пытыме дене эл-влак Олимпиадылан бойкотым пуаш чарненыт, Поро чон модмашын кӱлешыже йомын.
Кызыт Поро чон модмашын официал сайтыштыже возымо: Модмаш огеш эртаралт.

 Кеҥежымсе модмаш 
 Икымше модмаш: 5 Сӱрем — 20 Сӱрем 1986, Моско, Совет Ушем (182 таҥасымаш, 18 спорт тӱрлык; 70 эл гыч 3 тӱж. спортсмен толын).
 Кокымшо модмаш: 20 Сӱрем — 5 Сорла 1990, Сиэтл, США (21 спорт тӱрлык; 54 эл гыч 2,6 тӱж. спортсмен толын).
 Кумшо модмаш: 23 Сӱрем — 7 Сорла 1994, Санкт-Петербург, Россий (25 спорт тӱрлык; 75 эл гыч 2 тӱж. спортсмен толын).
 Нылымше модмаш: 19 Сӱрем — 4 Сорла 1998, Нью-Йорк, США (25  спорт тӱрлык; 50 утла эл гыч 2,5 тӱж. спортсмен толын).
 Визымше модмаш: 28 Сорла — 9 Идым 2001, Брисбен, Австралий (14 спорт тӱрлык; 70 эл гыч 1300 спортсмен толын).
 Кудымшо модмашым 2005 ийыште Финикс олаште, США-ште эртараш палемдыме ыле, но модмашым эртараш чарненыт.

 Телымсе модмаш 

 Икымше модмаш: 2000, Лейк-Плэсид, США.

 Кокымшо модмашым 2005 ийыште Калгари олаште, Канадаште, эртараш палемдыме ыле, но модмашым эртараш чарненыт.

 Тыгак ончо 
 Олимпий модмаш

 Кылвер-влак 
 «Goodwill Games», 1986. Opening show
 Официал сайт
 Модмашын эртымгорныжо да тистыже-влак
 www.olympic.ru сайтыште Модмаш нерген
 Answers.com, Goodwill Games 
 Модмаш нерген кӱчыкын

Категорий:Спорт таҥасымаш-влак